અસારવા વિસ્તારમાં આવેલ ચમનપુરાની પતરાંવાળી ચાલીમાં ૪પ વર્ષીય રાયમલ કાંતિભાઇ પટણી ફ્રૂટની લારી ચલાવી પોતાનું ગુજરાન ચલાવે છે. ગઇ કાલે ધોળા દિવસે પતરાંવાળી ચાલીમાં રહેતા સામુભાઇ બાબુભાઇ પટણી અને અ‌િનલ પટણી નામના યુવકોએ જૂની અદાવતને ધ્યાનમાં રાખીને રાયમલભાઇ સાથે બબાલ શરૂ કરી હતી. જોતજોતામાં બન્ને યુવકોએ રાયમલભાઇને ગડદાપાટુનો માર મારવાનું શરૂ કરી દીધું હતું અને હાથ પર ચપ્પાનો એક ઘા ઝીંકીને તેઓ ફરાર થઇ ગયા હતા.